
    Therese Beharrie


    A karácsonyi kisegítő

  


  
1. FEJEZET


  Amari Hayes nem hagyta, hogy elterelje a figyelmét a bejárati ajtó csengője. Valójában csak pár perc múlva nyitotta volna ki a boltját, és még rengeteg dolga akadt. De egy olyan kisvárosban, mint Swell Valley, senki sem törődött különösebben a szabályokkal vagy a nyitvatartási idővel. Ezt Amari az elmúlt három és fél év alatt már megtanulta.


  De azt is megtanulta, hogy a saját szabályai szerint éljen, ezért csak akkor emelte fel a tekintetét a laptopjáról, amikor befejezte a munkáját. Nem tudta nem megbámulni a férfit, aki éppen belépett a boltba.


  Magas volt, még nála is magasabb, ami elég ritkán fordult elő. De hihetetlenül izmos és szexi volt. Amari biztos volt benne, hogy szükség esetén könnyedén felemelné őt, hogy kimentse egy égő házból.


  Az idegen méretre szabott kék öltönyt viselt. Normális esetben Amarit nem érdekelte volna az öltöny színe. De ez a kék szín különleges volt, tökéletes kontrasztot alkotott a férfi sötét bőrével, sűrű szemöldökével, markáns arcával és telt ajkával.


  Furcsa érzést keltett benne a látvány… vajon ez vágy? Amari gyorsan megfegyelmezte magát. Ez nevetséges! Barátságosan kellene viselkednie a férfival, ahelyett hogy levetkőzteti a tekintetével. Hiszen nem is ismeri!


  A jövevény köhintett.


  –Jó napot!


  –Jó napot! Igazából még nem nyitottunk ki – mondta Amari. – Ha várna öt percet…


  De miért kellene várakoztatnia? Ennyi idő alatt aligha tudna kávét főzni magának.


  –Miben segíthetek?


  –Beszélhetnék a boltvezetővel?


  –Épp azt teszi.


  –Ó! – Aférfi arcán meglepetés látszott. – Ön a boltvezető?


  –Én vagyok a tulajdonos. Ezen a környéken a kettő ugyanaz. Másvalakit várt?


  A férfi kissé elpirult.


  –Helytelen megjegyzés volt, bocsásson meg – mondta udvariasan.


  Másképp beszélt, mint a Swell Valley-i emberek. Kifejezetten udvarias volt, szinte már régimódi. Azudvariasság mintha beléivódott volna.


  Ilyesmi nem volt gyakori Swell Valley-ben, ebben a kis, tízezer lakosú városban, amely csak egy kőhajításnyira volt Fokvárostól. Itt mindenki ismerte a szomszédait, és mindenki őszintén beszélt.


  Kezdetben Amari nem tudta kezelni ezt a közvetlen viselkedést. Azemberek úgy érdeklődtek a lánya, May iránt, mintha családtag lenne. Hogy van May? Jól érzi magát az új óvodában? Átesett már a náthán? Jól beilleszkedett, Amari? Szüksége van segítségre valamiben? Teljesen egyedül van?! Miért nem keres magának egy férfit, aki leveszi a terhet a válláról?


  A tolakodó kérdéseknek sosem volt vége. Fokvárosban, ahol Amari korábban élt, legfeljebb a közeli barátok iránt érdeklődtek az emberek. Ennek ellenére a Mayről szóló kérdések bátorságot adtak neki. Nagyon érzékeny volt, ami a lányát illette – nem is csoda, ha az ember egyedül neveli a gyerekét, mert az apa nem tudott megbirkózni a felelősséggel!


  A válás után Amari Mayjel Swell Valley-be költözött, hogy jobb életet biztosítson a lányának. Ha már nem tudott neki teljes családot biztosítani, akkor legalább érezze egy kis közösség támogatását.


  Az elmúlt három és fél év alatt Amari megtanulta elfogadni ennek a közösségnek minden sajátosságát. Valószínűleg ezért találta olyan furcsának ennek a férfinak a viselkedését.


  –A kirakatban lévő álláshirdetésről van szó.


  –Mi van vele?


  –Szeretnék jelentkezni.


  Amari ismét csak hitetlenkedve nézett rá.


  –Karácsonyi kisegítőként szeretne dolgozni?


  A férfi felszegte az állát.


  –Így van.


  Amari tekintete végigfutott a drága öltönyön, a bőrcipőn és az idegen arcán.


  –Ez fárasztó munka, ugye tudja? Polcokat kell feltölteni, tanácsokkal kell ellátni a vásárlókat az ajándékvásárlás során… – Aférfi némán bólintott, Amari pedig folytatta: – Azemberek tudni akarják, mit ajándékozzanak a partnerüknek vagy a szüleiknek. Vagy a háziállataiknak. Biztos benne, hogy készen áll rá?


  –Igen, készen állok rá, hogy tanácsot adjak a vásárlóknak.


  –Tényleg? Tegyük fel, hogy Mrs. Hallows szeretné tudni, mit ajándékozzon karácsonyra a férjének, aki egy közeli farmon dolgozik. Mit ajánlana neki?


  Az idegen mély levegőt vett, és homlokráncolva nézett körül a boltban.


  Amari elnyomta a rossz lelkiismeretét. Szórakoztató volt nézni, ahogy töri a fejét.


  –Ebben a boltban… csecsebecsék vannak?


  Amari végigpásztázta a portékáit. Egy kívülállónak valóban értéktelen limlomnak tűnhettek. Azegyik falon egy derékmagasságú vitrin állt, benne különböző helyi művészek által készített ékszerekkel, a másik falon pedig széles polcok, tele kézműves anyagokkal, gyapjúval, papíráruval és könyvekkel. Apultnál házi süteményeket és brownie-t árult, amelyeket Mrs. Hallows minden reggel frissen hozott.


  Legfeljebb azoknak csecsebecse mindez, akiknek fogalmuk sincs a Swell Valley-i életről. Itt mindenki segítette a másikat, feltétel nélkül. Nem azért, mert muszáj, hanem mert szívből jött.


  Ez az idegen soha nem fogja megérteni, hogy a boltja éppen azért olyan sikeres, mert a választékot a városlakók igényeihez igazította.


  Nemrégiben Amarinak eszébe jutott, hogy felvesz egy karácsonyi kisegítőt. Valójában egy tinédzserre gondolt, aki szeretne egy kis pluszpénzt keresni, nem pedig egy felnőtt férfira. De be kell látnia, hogy elkésett, mert az összes diák már hónapokkal ezelőtt munkát talált a karácsonyi szünetre.


  –Igen – válaszolta végül. – Apróságokat árulunk, ha úgy tetszik.


  –Akkor először Mrs. Hallowst kérdezném meg a férje érdeklődési köréről. – Azidegen egy lépést tett felé, és a légkondicionáló alatt megállt. Amari orrát megcsapta az illata, amely hatalomra és erőre vallott. – Ha például a mezőn dolgozik, talán ez tetszene neki.


  Amari megpróbálta visszafojtani a nevetést, de végül nem sikerült.


  –Egy tálca?


  –Ó… – Aférfi előrehajolt, és alaposabban is megvizsgálta az ezüsttálcát. – Azt hittem, ez egyfajta napernyő.


  A nő homlokát ráncolta.


  –Ez csak vicc, ugye?


  Furcsa, komor kifejezés jelent meg a férfi arcán. De aztán elmosolyodott, mintha valaki megnyomott volna rajta egy kapcsolót.


  –Igen, persze hogy csak vicc volt. Nagyon jól tudom, hogy senki sem használ tálcát napernyőként.


  Amari az ajkába harapott. Mielőtt azonban válaszolhatott volna, kinyílt az ajtó.


  –Megérkeztek a karácsonyi csomagjaid – köszöntötte Joe, a kézbesítő. – Na­gyon-nagyon sok csomag.


  –Szívesen segítek – mondta a jóképű idegen lelkesen.


  Amari a nagy megrendelésre gondolt. Már november vége volt, Swell Valley lakói hamarosan elkezdik a karácsonyi bevásárlást. Fel kell készülnie a rohamra – és ha a tervei szerint több időt akar tölteni a lányával, minden segítségre szüksége van.


  Anyu, nekem is van apukám?


  Amari szégyenkezve lehunyta a szemét. Tudta, hogy egy nap majd eljön ez a pillanat. Ennek ellenére nem volt felkészülve rá, amikor May néhány napja feltette neki ezt a kérdést.


  Ahelyett hogy válaszolt volna a lányának, sietve azt javasolta, hogy süssenek süteményt. Afigyelemelterelés remekül működött, de Amari még mindig bűntudatot érzett miatta.


  Több időt kell otthon töltenie, hogy May ne gondoljon az apjára.


  Nem volt tökéletes terv, de sürgősen tennie kellett valamit.


  –Rendben. Ma lesz a próbanapja. Ha minden jól megy, a munka az öné.


  Nem várta meg a férfi válaszát, hanem egy bólintással jelezte Joe-nak, hogy vigye be az árut a boltba.


  Kade nem tudta megmagyarázni, miért ment be a kis boltba. Valami mágikusan vonzotta – talán a gyönyörűen feldíszített kirakat vagy a pult mögött álló elbűvölő nő. Valószínűleg mindkettő…


  Valójában azért sétált a városban, hogy elterelje a figyelmét anyja titkárnőjének folyamatos telefonhívásairól. Akirályi család kommunikációs osztálya tudott a pihenőidejéről, de ez láthatóan nem számított nekik. Meg kell szervezni az idei karácsonyi bált, amely most különleges kihívást tartogat. Adecember 21-i ünnepségek után édesanyja bejelenti a lemondását és Kade koronázásának dátumát. Még a Swell Valley csendes utcáin tett séták sem tudták enyhíteni a közelgő felelősségtől való félelmét.


  A várva várt figyelemelterelés néhány perccel később egy álláshirdetés formájában jött szembe vele az All & Everything kirakatában. Miután elolvasta a papírt, tekintete a pult mögött álló nőn akadt meg. Röviddel ezután meghozta a döntését.


  Természetesen ismét elkövette azt a hibát, hogy eladónak nézte a tulajdonost. Azegyetlen – és nevetséges – mentsége az volt, hogy egy pillanatra elterelte a figyelmét a nő szépsége. Ha az anyja ott lett volna, leharapta volna a fejét.


  A testőre némi győzködés után nem jött be vele, hanem a bolt előtt várt. Sze­ren­csére Pete-nek fogalma sem volt arról, miért ment Kade be a boltba.


  –Az én felügyeletem alatt áll, uram – érvelt, amikor Kade könyörgött neki, hogy távozzon.


  –Van valami probléma? – hallotta most Kade a boltosnő hangját maga mögött, és hirtelen megfordult.


  Világosbarna szem, a sarkában nevetőráncok, aggodalmas redő a homlokán… Ahaja is barna, az ajka sem nem telt, sem nem keskeny – egyszóval tökéletes, lélegzetelállító összkép még most is, amikor egyértelműen látszott rajta az idegesség.


  –Nem – válaszolta Kade nyugodtan. – Atestőröm csak szeretne segíteni.


  –Testőr? – ismételte hitetlenkedve a nő. – Miért?


  Nem várt választ. Egyrészt a férfi valóban úgy nézett ki, mint akinek van testőre, másrészt nem igazán illett hozzá egy karácsonyi kisegítői állás.


  Kade szándékosan figyelmen kívül hagyta Pete meglepett arcát.


  –Örömmel válaszolok minden kérdésére, csak szép sorban. Először is: igen, van testőröm. Akirályságom törvényei előírják, hogy a nyilvánosság előtt mindig személyi védelem alatt álljak. Azonban sikerült kialkudnom, hogy Swell Valley-ben tartózkodásom alatt csak egy testőr kísérjen. Ez valószínűleg megmagyarázza azt az odaadást, amellyel a feladatát végzi. – Kade sóhajtott. – Maga nagyon éles szemű megfigyelő. De nagy különbség van a testőrrel az oldalán megjelenő férfi és aközött, aki szeretne kisegítőként dolgozni a boltban. Azelőbbi egy herceg. Azutóbbi egy hétköznapi férfi, aki el akarja terelni a figyelmét, amíg a kötelesség a hazájába szólítja. – Rövid szünetet tartott, hogy a nő feldolgozhassa az információt. – Megválaszoltam a kérdéseit?


  Amari egy pillanatig hallgatott, aztán hangos nevetésben tört ki.


  
2. FEJEZET


  –Sajnálom – mondta Kade mereven. – Mi olyan vicces ebben?


  –Nos, épp most állította, hogy maga egy herceg – mondta vidáman a nő. – Herceg! – Letörölte a nevetéstől kibuggyant könnyeket a szeme sarkából. – Hűha, tényleg élénk a fantáziája.


  –Biztosíthatom, hogy ez az igazság. Herceg vagyok. – Amosoly eltűnt a férfi arcáról.


  –Komolyan?


  Válaszul az idegen csak némán bólintott.


  –Akkor mit keres a boltomban, felség? Nem tudok királyi bért fizetni, sem pedig… – Amari összehúzta a szemét. – Maga színész?


  A férfi nem reagált.


  –Oké, nem tudom, mi ez az egész – folytatta komolyan a nő. – Általában egyedül dolgozom, és ez legtöbbször beválik. Azitteni emberek nagyon türelmesek. De karácsony előtt nagyon sok a dolgom a boltban. Segítségre van szükségem, hogy megbirkózzam a rohammal. És hogy ne érjek későn haza a kislányomhoz. Szóval ha ez egy rossz vicc, akkor ott a kijárat. Találok majd más kisegítőt.


  Kade tekintete önkéntelenül is a nő bal kezére tévedt. Nincs gyűrűje.


  Gyorsan elfordította a fejét. Azilyen gondolatok teljesen helytelenek! Még akkor is, ha a nő olyan elbűvölő.


  Kade sóhajtott. Azelmúlt két napban, amit a tengerparti nyaralójában töltött, rájött, hogy a szabadságnak van egy hátránya is – mégpedig az, hogy sok idő jut a gondolkodásra. Valójában csak élvezni akarta a vakációját, de folyamatosan az anyjára kellett gondolnia, aki királynőként annyit tett a népéért. Soha nem felejti el a fájdalmas kifejezést az arcán, amikor bejelentette, hogy a szívbetegsége miatt lemond a trónról.


  –Ez nem holmi vicc. Nem színész vagyok, hanem Daria koronahercege, egy kis királyságé, amely Dél-Afrika partjainál fekszik. Talán hallott már róla.


  A nő megrázta a fejét.


  –Érthető – jegyezte meg a férfi mosolyogva. – Aszigetünk még Lesothónál és Eswatininál is kisebb. És szeretünk magunk között lenni.


  Válaszul csak egy értetlen pillantást kapott.


  A telefon csengett, így nem tudta megkérni a nőt, hogy gyorsan keresse meg az interneten a királyságot.


  –All & Everything, Amari beszél. Mit tehetek önért?


  Amari… Figyelemre méltó név egy figyelemre méltó nőnek.


  Kade azonnal elhessegette ezt a gondolatot. Csak meg akarta győzni, hogy vegye fel segédnek, semmi több.


  –Jól van? – Anő aggódó hangja felkeltette a figyelmét. – Persze. Azonnal odamegyek érte.


  Miután letette a telefont, Kade megkérdezte:


  –Minden rendben?


  –A lányom elesett. El kell mennem érte az óvodába. – Amari sóhajtva nézett az órájára. – Ó… húsz perc múlva érkezik a következő szállítmány. – Azajkát harapdálta. – Ha nem vagyok itt, a szállító csak holnap jön vissza. Akkor még egy nap eltelik, mire Mr. Potter megkapja a megrendelt anyagokat…


  –Amari – szakította félbe Kade gyengéden. – Szólíthatom Amarinak? – kérdezte, mire a nő elgondolkodva bólintott. – Szívesen átveszem a csomagokat.


  A nő úgy méregette, mintha mérlegelné a javaslat előnyeit és hátrányait.


  –Biztosíthatom, hogy megbízhat bennem.


  Amari rámosolygott.


  –Elviszem a pénztárból a készpénzt. És a bejárati ajtón lévő táblát zárva állásra fordítom. Amíg távol vagyok, nem szolgál ki ügyfeleket.


  –Természetesen.


  –Ha bármit is ellop… meg fogom találni, esküszöm.


  –Gondolja, hogy megtalálna?


  Amari kivette a bankjegyeket és érméket a kasszából, és az ajtóhoz ment.


  –A divatos, méretre szabott öltönyében aligha lehet nem észrevenni.


  Kade nem volt biztos benne, hogy a nő most megsértette-e.


  –Nem tetszik az öltönyöm? Pedig tökéletesen alkalmas lenne arra, hogy észrevétlenül ellopjak valamit. Nézze csak, mennyi mindent el tudnék rejteni ezekben a zsebekben!


  Valójában gúnyos megjegyzést várt, de meglepetésére Amari szívből felnevetett.


  –Oké, oké, igaza van. – Búcsúzáskor még egy utolsó aggódó pillantást vetett rá. – Nem akarom megbánni a döntésemet, amikor visszajövök, rendben?


  Aztán bólintott a két férfinak, és eltűnt a boltból.


  –Nos, Pete – fordult Kade a testőréhez –, ne álljunk tétlenül, tegyünk valami hasznosat!


  Fél óra múlva Amari elvitte a lányát a szomszédjához, Mrs. Greenhez, aki készségesen vállalta, hogy a nap hátralévő részében vigyáz Mayre. Ez volt a kisvárosi élet előnye: minden közel volt, és mindig akadt valaki, aki felajánlotta a segítségét.


  Egyedülálló anyaként Amari gyorsan megtanulta elfogadni a segítséget, miután ideköltözött. Mint ma is. Szerencsére May néhány zúzódással megúszta, és egyébként is remek hangulatban volt. Amari azonban ideges lett. Mi van, ha May később megkérdezi, miért Mrs. Green vigyáz rá délután, és nem az apukája?


  Elég ebből!


  A lényegre kell koncentrálnia. Például arra, hogy két férfi kezébe adta a boltja irányítását, akiknek a nevét sem ismeri.


  Mély levegőt vett. Jól döntött. Azelegáns úrnak a drága öltönyében biztosan nincs szüksége arra, hogy bármit is ellopjon a boltjából. Atestőre – nos, ő már sokkal gyanúsabbnak tűnt…


  Ó, istenem! Mit tett?


  A bolt előtt parkolt le. Amikor belépett az ajtón, nem hitt a szemének.


  Először a számtalan karácsonyi cikk tűnt fel neki, amelyek minden rendszer nélkül kerültek ki a polcokra és a vitrinekbe, és ünnepi hangulatot árasztottak. Akét ismeretlen férfi karácsonyi díszekkel is kidekorálta a boltot. Karácsonyfadíszek és sok-sok lametta lógott a sarokban álló kis karácsonyfán is.


  A két férfi háttal állt neki, és éppen egy Boldog karácsonyt! feliratú transzparenst próbáltak rögzíteni a pult mögötti falon.


  –Magasabbra, Pete! – kiáltotta a drága öltönyös férfi a veszélyes kinézetű társának. – Ne, ne olyan magasra!


  Amari szórakozottan figyelte az eseményeket. Pete jóval az öltönyös férfi előtt észrevette, hogy ő mögöttük áll, de nem szólt semmit. Anő fokozatosan megkedvelte ezt a Pete-et. Úgy tűnt, inkább csendes, engedelmes típus.


  –Amari! – mondta az öltönyös férfi, amikor ő is észrevette. – Hát visszajött.


  –Igen. És maguk… látom, nagyon szorgalmasak voltak.


  A férfi idegesen nézett körül a boltban. Valahogy megható volt, mennyire szerette volna, ha Amarinak tetszik a dekoráció.


  –Nagyszerűen néz ki – mondta végül a nő. – Általában nem díszítem fel a boltot karácsony előtt.


  –Nem? – kérdezte bizonytalanul a férfi.


  –Csak az otthonunkat. Alányom imádja a karácsonyt.


  –Ő jól van?


  –Igen, csak egy kisebb esés volt.


  –Hol van most?


  –Ó, a bébiszitter vigyáz Mayre, mint a szeme fényére. Ha valami baj van, azonnal felhív. – Habozott. – Köszönöm, hogy megkérdezte.


  Rövid habozás után odament a két férfihoz.


  –A nevemet már tudják, de talán itt az ideje, hogy hivatalosan is bemutatkozzunk egymásnak.


  –A nevem Kade – mondta az öltönyös férfi. – Ő pedig Pete.


  –Örülök, hogy megismerhettem. – Amari kezet rázott velük, és figyelmen kívül hagyta a szikrát, amely Kade érintésekor végigfutott a testén. – Köszönöm, hogy nem loptak el semmit.


  –Nem volt könnyű ellenállni a kísértésnek.


  Rámosolyogtak egymásra. Furcsa érzés volt, szokatlanul bizalmas.


  Pedig alig másfél órája ismerkedtek meg. Amari zavartan elfordította a tekintetét.


  –Öö… ez a herceg dolog…


  –Nem kell tovább foglalkoznunk vele – mondta a férfi nagylelkűen.


  Hm… Miért nem akarja beismerni, hogy csak kitalálta az egészet? Ez volt az egyetlen logikus magyarázat. Talán tényleg színész, aki teljesen beleélte magát a szerepébe? Vagy pedig valami elől menekül… akárcsak ő.


  Amikor Hank elhagyta, Amari is elmenekült, és végül Swell Valley-ben kötött ki. Senki sem kíváncsiskodott, amikor Amari mesélt a múltjáról – beleértve a May apjáról szóló kényszerű hazugságokat is.


  Bármi is késztette Kade-et arra, hogy ezt az abszurd történetet adja elő neki, ő is megteszi azt a szívességet, hogy nem kérdezősködik tovább.


  –Oké.


  –Oké… de mi?


  –Akkor számomra a téma lezárva. Megkapja a munkát. Nagyon igyekeztek, tényleg. Ráadásul eddig maga az egyetlen jelentkező.


  –Elképesztő, mennyire bízik a képességeimben.


  A férfinak száraz humora volt, ami jó kezdet. Fontos, hogy jól kijöjjön az alkalmazottaival. Természetesen csak emberileg, semmiképpen sem romantikus értelemben.


  –Bebizonyította, hogy megbízhatok magában. Szóval adok egy esélyt. Amunkaviszonya ma kezdődik, és két hétig tart, természetesen méltányos órabérrel. – Pete-hez fordult. – Magát is kifizetem, de csak mára. Ennél többet nem engedhetek meg magamnak.


  –Köszönöm, de erre semmi szükség – válaszolta Kade furcsa merevséggel.


  –Tessék? Természetesen fizetni fogok magának! Hiszen nekem dolgozik.


  –Nincs szükségem pénzre.


  A nő felhúzta a szemöldökét.


  –Minden teljesítményt értékelni kell. Megdicsérhetem, de a pénz azért mégiscsak más, higgye el.


  –Amari…


  –Nincs vita! Fél kilenckor nyitunk. Legkésőbb nyolckor itt kell lennie. Fél nyolckor, ha nem tudok én kinyitni. Rendben?


  –Igen, természetesen.


  –Jó. – Amari csípőre tette a kezét, és körülnézett a boltban.


  –Akkor kérem, magyarázzák el, mire gondoltak, amikor kicsomagoltak.


  A nap többi része gyorsan elrepült, és amikor Kade végre megérkezett a tengerparti házába, teljesen kimerült volt. Matilda, a titkárnője bérelt neki egy kétszintes villát Swell Valley külvárosában. Avilla közvetlenül a magánstrand egyik szikláján állt, és lélegzetelállító kilátást nyújtott a tengerre.


  Kade kilépett az erkélyre, és nézte a mélykék óceánt. Ahullámok a szikláknak csapódtak, és a horizonton a nap ragyogó narancssárga-vörös sávban merült el. Számára nem létezett nagyobb szépség és erő, mint a tenger. Nem először kívánta, bárcsak magába tudná szívni az óceán erejét. Milyen csodálatos lenne nyugodt, békés uralkodónak lenni, aki viharos és lobbanékony is tud lenni, amikor szükséges. Akkor az anyja biztosan kibékülne a gondolattal, hogy a koronát a fiára ruházza át…


  Mindent megtett, hogy megfeleljen az elvárásainak, de elbukott. Egyszer egy állami banketten többet evett, mint amennyit az illem megengedett, máskor pedig valami helytelen dolgot mondott egy fontos beszédben. Egyszer túl érzékeny volt, máskor túl közömbös, egyszer túl elbűvölő, máskor pedig nem eléggé. Szolgálni akarta a népét, de úgy tűnt, csak csalódást okozott.


  Így aztán nem volt meglepő, hogy az édesanyja aggódott. Ellentétben vele, ő ösztönösen helyesen cselekedett ilyen helyzetekben. Sajnos Kade az apjára ütött, aki közönséges polgár volt, és akit a nép csak azért fogadott el, mert a királynő férje volt.


  Kade egyke maradt. Szülei már szinte feladták a reményt, hogy gyermekük lesz, amikor Winifred királynő végre teherbe esett. Negyvenes évei végén nagy kockázatot vállalt, és a terhesség nem ment komplikációmentesen. Ennek ellenére, vagy talán éppen ezért, Kade szemében mindketten a legjobb szülők voltak, akiket csak kívánni lehet.


  De időközben kiderült, hogy a királyi párnak másmilyen trónörökösre lett volna szüksége. Olyanra, akit a sajtó nem a dicstelen „Kínos herceg” becenéven emleget, amiért folyton baklövéseket követett el.


  Ma azonban kivételesen nem érezte magát tehetetlennek. Amikor rosszul döntött, Amari barátságosan rámutatott a hibájára, és elmagyarázta, hogyan csinálhatta volna jobban. Tippjeinek köszönhetően sokat tanult. Bárcsak ugyanilyen könnyen megtanulhatná, hogyan kell jó királynak lenni!


  
3. FEJEZET


  –Segíthetek valamiben? – kérdezte Amari Kade-től, aki már néhány perce tehetetlenül állt a kávéfőző előtt.


  Amikor felé fordult, a nő szíve gyorsabban kezdett verni. Kade már két napja dolgozott neki, de még mindig azon tűnődött, hogyan lehet egy férfi ennyire jóképű.


  Többszöri meggyőzési kísérlete ellenére sem tudta rávenni, hogy ne öltönyben jöjjön dolgozni. Kompromisszumként legalább ma levette a zakóját… ami nem sokat segített.


  Mennyire szeretne a fehér inghez hasonlóan hozzábújni ehhez az izmos mellkashoz!


  Amari gyorsan elhessegette ezt a gondolatot. Kade-ben volt valami, ami messze túlmutatott a felszínes vonzerőn, és amire semmiképpen sem szabad gondolnia. Kade mint férfi elbűvölő volt, de elsősorban az alkalmazottja, és pont.


  –Kávét akartam főzni. Eddig reggelente mindig be volt kapcsolva a gép.


  Amari óvatosan mozgott Kade körül, mégis túl közel érezte magát hozzá. Tényleg ilyen kicsi a konyha? Vagy csak ő tölti ki teljesen a teret a jelenlétével?


  Vízzel töltötte fel a gépet. Amikor Kade észrevette, hogy a kávé után nyúl, odaadta neki.


  Az elmúlt két napban mindenáron kerülte a közelségét. Egyrészt önvédelemből, másrészt azért, hogy egyértelmű határt húzzon, elvégre a férfi az alkalmazottja. Eddig a stratégiája jól működött. Pete is legtöbbször besegített a boltban, és egyfajta emberi pajzsként működött közöttük. Nem is olyan elrugaszkodott gondolat, hogy ő Kade testőre.


  Ez természetesen hazugság, de már nem érdekelte. Mindkét férfi szorgalmasan dolgozott, és Amari korábban mehetett haza, mint máskor. Most már elég ideje és energiája volt, hogy elterelje a lánya figyelmét a további kellemetlen kérdésekről az apjával kapcsolatban.


  De most, hogy ilyen közel voltak egymáshoz, Amari önuralma komoly próbatételnek volt kitéve. Először nézett Kade szemébe, amely olyan barna és kifürkészhetetlen volt, mint a futóhomok, amely bármelyik pillanatban elnyelheti. Lassan lejjebb vándorolt a tekintete a széles, izmos mellkasára. Úgy tűnt, mintha arra lett volna teremtve, hogy ő finoman ráhajtsa a fejét, hallgassa a halk szívverését, és gyengéden simogassa az ujjaival.


  –Köszönöm – mormolta, és egy lépést hátralépett. Szó nélkül betöltötte a kávét a megfelelő rekeszbe, és örült, amikor a kávéfőző zümmögése megtörte a feszült csendet.


  Visszament az eladótérbe, és rövid habozás után jelezte Kade-nek, hogy kövesse. Nem akart udvariatlan lenni, és egyedül hagyni a kis konyhában, amíg a kávé elkészül. Igen, ez volt az oka… Semmiképpen sem azért, mert vonzódott hozzá, és érezni akarta a közelségét…


  –Egyedül gondoskodsz a lányodról? – kérdezte Kade hirtelen. Tegnap megállapodtak, hogy ezentúl tegeződni fognak.


  Amari gyanakvó pillantást vetett rá.


  –May apja… nem része az életünknek.


  Ez enyhe kifejezés volt. Hank felrúgta a közös életüket, és a romok tetején táncolt, mielőtt továbbállt volna a következő áldozatát keresve, akinek naivitását szégyentelenül kihasználhatta.


  –Sajnálom.


  –Nem kell. Nélküle jobb nekünk.


  –Rosszul bánt veletek?


  –Ő… – Amari elgondolkodott. – Nem tudom, mit is válaszoljak erre.


  Kade egy pillanatig hallgatott.


  –Ez elég válasz.


  A férfi hihetetlen tapintattal tette fel a kérdéseit, így Amari soha nem érezte úgy, hogy válaszolnia kell. És mégis válaszolni akart neki.


  –A kávé már biztosan kész van – mondta halkan.


  –Hozom a csészéket.


  Mielőtt válaszolhatott volna, Kade már el is tűnt a konyhában. Mintha ösztönösen érezte volna, hogy Amarinak szüksége van egy pillanatnyi magányra. Itt, a boltjában. Azüzletben, amelyet egyedül épített fel, és amelyet egy napon a lányára fog hagyni.


  Amari mély levegőt vett. El kell engednie ezeket az érzéseket: mind a Hank iránti haragját, mind a Kade iránti háláját. Egyik sem segítette abban, hogy jobb üzletasszony vagy anya legyen. És ez volt az a két feladat, amire koncentrálnia kellett.


  Kade-t meglepte, hogy Amari segédjeként mindennap mennyi újat tanult. Különböző vastagságú kötőtűk voltak. Különböző típusú ragasztók. Romantikus regények kategóriái. Szorosan illeszkedő nyakláncok és olyanok, amelyek szinte a nadrágszíjig lógtak. Most először jött rá, milyen keveset tud a való életről.


  A palotában nem kötni tanult, hanem sakkozni, mert trónörökösként minél hamarabb ki kellett fejlesztenie a stratégiai érzékét. Nem kézművességgel foglalkozott, hanem építkezéseket és asztalosműhelyeket látogatott. Távolról figyelte, hogyan épülnek a házak, arra az esetre, ha valaha is újjá kell építenie a királyságát. Nem szerelmes regényeket olvasott, hanem filozófusok és szociológusok műveit, ahogyan az egy hercegtől elvárható.


  Most olyan dolgokat ismert meg, amelyekről eddig nem is tudott. Nem tudta elhessegetni az érzést, hogy életében oly sok mindent kihagyott. De még kilenc napja volt, hogy pótolja a tudásbeli hiányosságát, és a lehető legjobban ki akarta használni ezt az időt.


  Röviddel a bolt zárása után Kade előkészített mindent a következő napra, míg Pete kint őrködött az ajtó előtt. Ennél több magánszférát nem kaphatott.


  Most vagy soha! Mély levegőt vett.


  –Amari, kérhetnék egy szívességet?


  A nő felnézett a laptopjáról.


  –Ha még több brownie-t akarsz, le kell vonnom a fizetésedből.


  –Nem erről van szó – mondta a férfi, és nem törődött azzal, hogy a finomságok gondolatára összefut a nyál a szájában. – De igazad van, levonhatod a fizetésemből. Akkor sem kell fizetned nekem semmit.


  –Ne kezdd már megint!


  Kade továbbra sem volt hajlandó pénzt elfogadni a munkájáért. Hétfő óta rendszeresen vitatkoztak erről, és ő érezte, hogy a nőnek lassan elege van a témából.


  –Másról van szó. Meg akartam kérdezni, hogy meg tudnál-e tanítani… ööö… kötni.


  –Tessék?


  –Kötni. – Aférfi a gyapjúpolcra mutatott.


  –Értem, amit mondasz. Csak hogy tisztázzuk: azt akarod, hogy megtanítsalak kötni? – kérdezte Amari hitetlenkedve.


  –Pontosan.


  –Miért?


  –Fontos ez?


  –Igazából nem – válaszolta Kade rövid szünet után. – Csak érdekel. Néhányan ezt beszélgetésnek nevezik.


  A férfi sóhajtott. Amari néha elég csípős tudott lenni. Bár megtanulta értékelni a heves temperamentumát, ez sok mindent megbonyolított. Például azt, hogy szívességet kérjen tőle.


  –Sokat gondolkodtam rajta, és arra a következtetésre jutottam, hogy kisegítőként biztosan megérné megtanulnom.


  –Biztos vagy benne? – kérdezte a nő ironikus mosollyal.


  Kade-nek napok óta csak Amari járt a fejében, de semmiképpen sem folytathatta tovább a fantáziálást. Kilenc nap múlva visszatér Dariába, ahol meg kell felelnie anyja és népe elvárásainak. Ateher időközben elviselhetetlenül nehéz lett számára.


  –Tudsz kötni? – kérdezte végül.


  –Csak az alapokat.


  –Ez minden, amire szükségem van.


  –Ismerek néhány embert, aki alkalmasabb lenne erre, hidd el.


  –Ha nem akarod, csak mondj nemet.


  –Tényleg nincs időm megtanítani kötni egy állítólagos herceget. Alányomnak szüksége van rám. Szóval minden szabad percemet vele töltöm.


  –Igazad van. – Kade nagyon jól tudta, mi a felelősség. Amari ugyan nem uralkodott egy királyságban, de felelős volt egy kis emberért, aki számára a világot jelentette. – Tölts több időt a gyerekeddel. Majd találok valakit. Vagy megtanulom magam. Nem lehet olyan nehéz.


  Mielőtt Amari bármit is mondhatott volna, Pete berontott a boltba, és becsapta maga mögött az ajtót.


  –Mi a baj? – kérdezte Kade aggódva.


  –Gyerekek! – válaszolta Pete.


  Kade felhúzta a szemöldökét. Atestőre habozás nélkül védőpajzsot képezne közte és egy halálos golyó között, de a gyerekektől rettegett.


  –A karácsonyi felvonulás – magyarázta Amari mosolyogva. – Ez hagyomány Swell Valley-ben. Agyerekek együtt vonulnak végig a főutcán, és átadják a felnőtteknek a Mikulásnak szóló kívánságlistájukat.


  –Ez azt jelenti, hogy nem hisznek a Mikulásban?


  –Mi vagyunk a Mikulás postásai. – Amari elgondolkodva nézett a két férfira. – Gyertek, nézzük meg!


  Pete szeme elkerekedett.


  –Inkább itt maradok.


  –Ki vele, Pete, mi a baj? – kérdezte Amari mosolyogva.


  Kade testőre zavartan a földre nézett.


  –Vannak, akik egész életükben félnek a kutyáktól, miután megharapták őket…


  –Azt akarod mondani, hogy egy gyerek megharapott?


  Pete nem válaszolt, amit Amari igennek vett. Jót nevetett, majd Kade-re nézett.


  –Mi van veled? Te is félsz a gyerekektől?


  –Egyáltalán nem.


  –Jó. Akkor hamarosan tanúja lehetsz az egyik legszebb karácsonyi hagyománynak a környéken. Hidd el, megéri!


  
4. FEJEZET


  Természetesen Amari kissé elfogult volt, de véleménye szerint aligha volt szebb karácsonyi hagyomány – és Swell Valley-ben sok ilyen volt.


  May a gyerekcsapat közepén ment. Mivel meglehetősen félénk kislány volt, nem jöhetett szóba, hogy a menet szélén vagy élén fusson. Attól tartva, hogy az anyja nem fogja azonnal észrevenni a tömegben, felvette a kedvenc piros ruháját.


  Amari most a sok gyerek között a piros foltot nézte. Büszkén mosolygott, és integetett Maynek.


  –Ez igazán nagyszerű!


  Teljesen elfelejtette, hogy Kade mellette áll. Pontosabban, megpróbálta elfelejteni. Apuszta jelenléte bizsergést váltott ki belőle, és ez nemcsak a jó kinézetének volt köszönhető, hanem a személyiségének is. Amikor Kade megkérte, hogy tanítsa meg kötni, valami megváltozott benne.


  Koncentrálj a lányodra! Szüksége van rád.


  –Az én hazámban is van egy hasonló hagyomány – mondta most Kade.


  –Á, igen… hol is van az?


  –Daria. Egy kis királyság…


  –Tudom.


  –Akkor miért kérdezted?


  –Csak ugratni akartalak.


  –Akarsz hallani a karácsonyi felvonulásunkról, vagy sem? – kérdezte a férfi sértődötten.


  Amari összeszorította az ajkát, és visszafojtotta a nevetést. Kade-et nem volt könnyű kibillenteni a nyugalmából – ahhoz túlságosan udvarias volt –, de ha mégis sikerült, az minden pénzt megért.


  –Hallgatlak.


  Kade mély levegőt vett, és szokásos, megfontolt hangján mesélt neki a Daria Királyság karácsonyi hagyományairól.


  –Útzárakat állítunk fel, és a lakosság feldíszíti az egész várost. Ezután a királyság legrégebbi családjai ünnepélyes felvonulást szerveznek. Afelvonulás a királyi palotánál ér véget, ahol ajándékokat adnak át a királyi családnak.


  –Tehát a te családodnak.


  –Így van.


  Amari a gyermekek felvonulásának hagyományára gondolt. Ez ugyan csak a kezdete volt a Swell Valley-ben megrendezett számos karácsonyi ünnepségnek, mégis különleges volt. Agyermekek ártatlan karácsonyi várakozása átragadt a felnőttekre.


  A valódi csúcspontot a gyerekek levelei jelentették a Mikulásnak. Miután összegyűjtötték őket, átadták a szülőknek, és ha egy család nem tudott ajándékokat vásárolni, más családok ugrottak be helyettük. Aszegényeknek és betegeknek is szép karácsonyt szerveztek.


  –Hány család vesz részt ebben az ajándékozásban? – kérdezte élesen.


  –Soha nem számoltam meg.


  –Csak hozzávetőlegesen.

